REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/208-17

12. oktobar 2017. godine

B e o g r a d

ZAPISNIK

20. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 12. OKTOBRA 2017. GODINE

Sednica je počela u 9.30 časova.

 Sednicom je predsedavala Stefana Miladinović, zamenik predsednika Odbora.

 Sednici su prisustvovali članovi Odbora: Dragan Vesović, Dragan Jovanović, Jasmina Karanac, dr Vladimir Orlić, Ognjen Pantović, Snežana B. Petrović i Ivana Stojiljković.

 Sednici su prisustvovali zamenici članova Odbora: Ivana Nikolić (zamenik Jovice Jevtića), Jelena Žarić Kovačević (zamenik Dalibora Radičevića) i Radoslav Cokić (zamenik Katarine Rakić).

 Sednici nisu prisustvovali članovi Odbora: Nenad Konstantinović, Zoran Milekić, Aleksandar Stevanović, Novica Tončev i Goran Ćirić, niti njihovi zamenici, i Sreto Perić, zamenik člana Odbora.

Odbor je, jednoglasno, u skladu sa predlogom zamenika predsednika Odbora usvojio sledeći:

D n e v n i r e d

1. Utvrđivanje tehničke ispravke amandmana Odbora na član 51. i70. Predloga zakona o elektronskom dokumentu, elektronskoj identifikaciji i uslugama od poverenja u elektronskom poslovanju, koji je podnela Vlada.

Prva tačka dnevnog reda – **Utvrđivanje tehničke ispravke amandmana Odbora na član 51. i 70. Predloga zakona o elektronskom dokumentu, elektronskoj identifikaciji i uslugama od poverenja u elektronskom poslovanju**

 Zamenik predsednika Odbora, Stefana Miladinović, je podsetila narodne poslanike da je na sednici Odbora održanoj 6. oktobra 2017. godine Odbor podneo 7 amandmana Odbora. Međutim, u dva amandmana je došlo do tehničke greške i to:

- **U amandmanu IV** podnetom na član 51. Predloga zakona, kojim se briše stav 4. i menja stav 6, umesto: ,,st. 1-5.“ treba da stoji: ,,st. 1-4.“.

- **U amandmanu VII** podnetom na član 70. Predloga zakona, u stavu 2. umesto: ,,čl. 48. stav“ treba da stoji: ,,čl. 48. stav 4“, potrebno je da se članovi Odbora izjasne o ovim ispravkama.

 Odbor je jednoglasno u skladu sa predlogom zamenika predsednika Odbora utvrdio ispravke amandmana Odbora na član 51. i 70. Predloga zakona o elektronskom dokumentu, elektronskoj identifikaciji i uslugama od poverenja u elektronskom poslovanju.

Na sednici Odbora vođen je tonski zapis.

 Sednica je zaključena u 9.35 časova.

SEKRETAR ODBORA ZAMENIK PREDSEDNIKA ODBORA

 Biljana Ilić Stefana Miladinović